Теорие ыкIи практикэ IофшIэнхэу литературабзэм игъэпсын ехьылIагъэхэр зэшIозыхыгъэр апэрэ адыгэ бзэшIэныгъэлэжьэу Iэшъхьэмэфэ Даут ары (Н.Ф. Яковлевыр игъусэу): научнэ грамматикитIур (1930, 1941), «Краткий обзор адыгейских диалектов» (1939), «О принципах построения адыгейской орфографии» (1934), «Адыгэ орфографиер» (1936), «Адыгэ орфографие гущыIалъэр» (1940), зэкIэ школ программэхэр, учебникхэр, егъэджэн IэпыIэгъухэр къыдигъэкIыгъэх. Iэшъхьэмафэм иучебникхэр арых 1960-рэ илъэсым нэс адыгэ школыр зэреджагъэр.